Un preot din Târgu Frumos, infectat cu coronavirus. 200 de persoane cărora le-a adus împărtășania, izolate

Peste 200 de locuitori din Târgu Frumos sunt în izolare după ce preotul care le-a spovedit și le-a adus împărtășania în ultimele săptămâni a fost depistat pozitiv la testele de coronavirus, transmite Ziarul de Iași.

Cei 200 de locuitori, majoritatea membri ai comunității de lipoveni, sunt contactele directe ale preotului Nichita Ichim şi ai dascălului Grigore Luchian, care au mers prin comunitatea locală în ultimele două săptămâni pentru a le oferi serviciile religioase locuitorilor.

Preotul testat pozitiv este asimptomatic și a fost internat la Spitalul de Boli Infecţioase.

Surse apropiate DSP au precizat pentru „Ziarul de Iaşi” că ancheta de ieri a fost extinsă de mult mai multe ori decât cea începută iniţial în cazul dascălului, internat de marţea trecută la unitatea medicală, 7 aprilie, fiindcă preotul ar mai fi mers şi singur la gospodăriile persoanelor.

Citește tot articolul pe Ziarul de Iași